## Naredba o izmjenama i dopunama Naredbe o mjerama zaštite životinja od zaraznih i nametničkih bolesti i njihovom financiranju u 1998. godini

### NN 95/1998 (14.7.1998.), Naredba o izmjenama i dopunama Naredbe o mjerama zaštite životinja od zaraznih i nametničkih bolesti i njihovom financiranju u 1998. godini

# **MINISTARSTVO POLJOPRIVREDE I ŠUMARSTVA**

Na temelju članka 12. stavka 1. Zakona o veterinarstvu ("Narodne novine"
br.70/97), ministar poljoprivrede i šumarstva donosi

## **NAREDBU**

### **O IZMJENAMA I DOPUNAMA NAREDBE O MJERAMA ZAŠTITE ŽIVOTINJA OD ZARAZNIH I NAMETNIČKIH BOLESTI I NJIHOVOM FINANCIRANJU U 1998. GODINI**

I.

U Naredbi o mjerama zaštite životinja od zaraznih i nametničkih bolesti
i njihovom financiranju u 1998. godini ("Narodne novine" br. 142/97), u
točki II., podtočki 2., stavku 4. brojka "30101-607-1002918", zamjenjuje
se brojkom "30101-637-1002918".

U točki II. podtočki 3. stavak 1. mijenja se i glasi:

"Sve svinje starije od 90 dana moraju biti vakcinirane protiv klasične
svinjske kuge, vakcinom pripremljenom od atenuiranog virusa (K-soj), tako
da su stalno imune."

U točki II., podtočki 3., stavak 2. se briše.

U točki II. podtočki 3. stavak 3. mijenja se i glasi:

"Na farmama sa cjelovitim proizvodnim ciklusom prasad se može vakcinirati
najranije u dobi od 45 dana, nazimice i krmače prije pripusta, a nerastove
dva puta godišnje."

U točke II., podtočki 3., stavak 4. mijenja se i glasi:

"U obiteljskim gospodarstvima u razdoblju rujan-listopad moraju se vakcinirati
sve rasplodne krmače koje nisu vakcinirane u razdoblju ožujak-lipanj, kao
i prinovljeni podmladak stariji od 3 mjeseca."

II.

U točki III., podtočki 1., stavak 4 mijenja se i glasi:

"Radi utvrđivanja proširenosti bolesti obavit će se jednokratno pretraživanje
svih rasplodnih junica starijih od 12 mjeseci i rasplodnih krava na područjima
županija: Varaždinske, Međimurske, Krapinsko-zagorske, Koprivničko-križevačke,
Bjelovarsko-bilogoske, Virovitičko-podravske, Zagrebačke, Grada Zagreba,
te na bivšim okupiranim područjima županija: Sisačko-moslavačke, Zadarske,
Ličko-senjske, Splitsko-dalmatinske, Šibensko-kninske, Karlovačke, Vukovarsko-srijemske
i Osječko-baranjske. Na navedenim bivšim okupiranim područjima obavit će
se i jednokratno pretraživanje rasplodnih krmača, nerastova, ovnova i jarčeva."

U točki III. podtočki 2. dodaje se stavak 4. koji glasi:

"Radi utvrđivanja proširenosti bolesti obavit će se jednokratno pretraživanje
svih rasplodnih goveda starijih od 24 mjeseca na područjima županija: Varaždinske,
Međimurske, Krapinsko-zagorske, Koprivničko-križevačke, Bjelovarsko-bilogorske,
Virovitičko-podravske, Zagrebačke, Grada Zagreba, te na bivšim okupiranim
područjima županije Sisačko-moslavačke, Zadarske, Ličko-senjske, Splitsko-dalmatinske,
Šibensko-kninske, Karlovačke, Vukovarsko-srijemske i Osiječko-baranjske."

U točki III. podtočka 7. se briše.

III.

U točki VI., stavku 1. dodaje se novi podstavak 10. koji glasi:

"- tuberkulinizacija goveda sukladno odredbama točke III. podtočke 12.
Naredbe."

U točki VI. stavak 2. mijenja se i glasi:

"Financiranje mjera iz stavka 1. podstavka 1., 2. i 10. ove točke ne
odnosi se na: pravne osobe koja imaju vlastitu veterinarsku službu, pravne
osobe koje se bave organiziranom stočarskom proizvodnjom, Centre za reprodukciju
i umjetno osjemenjivanje, uvezene životinje i životinje u karanteni, pravne
i fizičke osobe koje se bave prometom životinja a nemaju vlastitu proizvodnju,
te vlasnike koji u propisanim rokovima nisu obavili naređene mjere."

IV.

Ova naredba stupa na snagu danom objave u "Narodnim novinama".

Klasa: 322-1/98-1/599
Ur.broj: 525-06-98-01
Zagreb, 8. srpnja 1998.

Ministar
**mr. Zlatko Dominiković,** v. r.

Naredba, NN 95/1998-1311